b'\n_START_ARTICLE_\nVilniaus Dievo Motinos ikonos \xe2\x80\x9e\xc5\xbdenklas i\xc5\xa1 dangaus\xe2\x80\x9c cerkv\xc4\x97\n_START_SECTION_\nIstorija\n_START_PARAGRAPH_\nCerkv\xc4\x97 pastatyta 1903 metais Vilniaus \xc5\xa0v. Dvasios brolijos iniciatyva. \xc5\xbdem\xc4\x97s sklyp\xc4\x85 cerkvei dovanojo Vasilijus Martinsonas, o statybos darbai apmok\xc4\x97ti i\xc5\xa1 tikin\xc4\x8di\xc5\xb3j\xc5\xb3 auk\xc5\xb3. Cerkv\xc4\x97 pa\xc5\xa1ventinta bir\xc5\xbeelio 1 dien\xc4\x85. Tuo metu prie \xc5\xa1ventyklos jau buvo parapijos mokykla. Prie cerkv\xc4\x97s pastatytas namas vaik\xc5\xb3 prieglaudai, \xc4\xafkurta biblioteka su didele skaitykla. I pasaulinio karo metu atidaryta prieglauda vaikams i\xc5\xa1 varging\xc5\xb3 \xc5\xa1eim\xc5\xb3, joje glaud\xc4\x97si ir kit\xc5\xb3 krik\xc5\xa1\xc4\x8dioni\xc5\xb3 vaikai, ne tik sta\xc4\x8diatiki\xc5\xb3._NEWLINE_Cerkv\xc4\x97 dirbo vis\xc4\x85 laik\xc4\x85, mi\xc5\xa1ios nenutrauktos. 1946\xc2\xa0m. parapijoje buvo 400 tikin\xc4\x8di\xc5\xb3j\xc5\xb3, 1948\xc2\xa0m. sovietai cerkv\xc4\x99 oficialiai \xc4\xafregistravo. 1956\xc2\xa0m. Maskvos patriarchijos l\xc4\x97\xc5\xa1omis atliktas kapitalinis remontas. Dabar prie cerkv\xc4\x97s yra sekmadienio mokykla vaikams ir suaugusiesiems, jaunimo muzikos centras.'